CELEX: 31993R3016
Language: el
Date: 1993-10-29 00:00:00
Title: ΚΑΝΟΝΙΣΜΟΣ (ΕΟΚ) αριθ. 3016/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για παράταση του κανονισμού (ΕΟΚ) αριθ. 420/93 για την υποχρέωση της τήρησης της τιμής αναγωγής κατά τις εισαγωγές ορισμένων αλιευτικών προϊόντων

Avis juridique important

|

31993R3016

ΚΑΝΟΝΙΣΜΟΣ (ΕΟΚ) αριθ. 3016/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για παράταση του κανονισμού (ΕΟΚ) αριθ. 420/93 για την υποχρέωση της τήρησης της τιμής αναγωγής κατά τις εισαγωγές ορισμένων αλιευτικών προϊόντων  

Επίσημη Εφημερίδα αριθ. L 270 της 30/10/1993 σ. 0054 - 0054

ΚΑΝΟΝΙΣΜΟΣ (ΕΟΚ) αριθ. 3016/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για παράταση του κανονισμού (ΕΟΚ) αριθ. 420/93 για την υποχρέωση της τήρησης της τιμής αναγωγής κατά τις εισαγωγές ορισμένων αλιευτικών προϊόντωνΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2),  και ιδίως το άρθρο 22 παράγραφος 6,  Εκτιμώντας:  ότι ο κανονισμός (ΕΟΚ) αριθ. 420/93 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2621/93 (4), υποβάλλει, έως τις 31 Οκτωβρίου 1993, τις εισαγωγές ορισμένων αλιευτικών προϊόντων στην υποχρέωση να τηρούν την τιμή  αναγωγής- ότι, από τη λήψη του προαναφερόμενου μέτρου, διαπιστώθηκε ότι οι τιμές "ελεύθερο στα σύνορα" σημαντικών ποσοτήτων των ιδίων προϊόντων ήταν χαμηλότερες από τις τιμές αναγωγής που ισχύουν γι' αυτές- ότι πρέπει, συνεπώς, να παραταθεί κατά δύο μήνες η  διάρκεια εφαρμογής του κανονισμού (ΕΟΚ) αριθ. 420/93- ότι σύμφωνα με το άρθρο 22 παράγραφος 6 δεύτερο εδάφιο του κανονισμού (ΕΟΚ) αριθ. 3759/92, η Επιτροπή μπορεί να θεσπίσει το μέτρο που προβλέπεται στον παρόντα κανονισμο , κατά το χρονικό διάστημα που μεσολαβεί μεταξύ των περιοδικών συνεδριάσεων της  Επιτροπής Διαχείρισης των Αλιευτικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 2 του κανονισμού (ΕΟΚ) αριθ. 420/93 η ημερομηνία "31 Οκτωβρίου 1993" αντικαθίσταται από την ημερομηνία "31 Δεκεμβρίου 1993".   Άρθρο 2  Ο παρών κανονισμός αρχίζει να ισχύει την 1η Νοεμβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Οκτωβρίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 48 της 26. 2. 1993, σ. 12.  (4) ΕΕ αριθ. L 240 της 25. 9. 1993, σ. 8.